b'\n_START_ARTICLE_\nD\xc3\xb8delig v\xc3\xa5pen 4\n_START_SECTION_\nHandling\n_START_PARAGRAPH_\nFilmen \xc3\xa5pner med at Riggs og Murtaugh m\xc3\xa5 stoppe en gal mann med flammekaster som skyter p\xc3\xa5 og setter fyr p\xc3\xa5 alt han ser, inkludert en tankbil og en bensinstasjon. Radarparet iverksetter sin egen originale plan for \xc3\xa5 overmanne desperadoen. Etter at trusselen er nedkjempet gir begge uttrykk for at de f\xc3\xb8ler seg for gamle til slike strabasi\xc3\xb8se aksjoner. Men s\xc3\xa5 snart blir stilt  overfor en ny voldsom sak tar de opp kampen p\xc3\xa5 nytt. Denne gangen st\xc3\xa5r de overfor den kinesiske triade-mafiaen, som frakter slavearbeidere fra Kina til Los Angeles. Mafiaoverhodet i Chinatown viser seg \xc3\xa5 ha importert disse illegalt for framstilling av falsk valuta. Mafiaen har i tillegg god hjelp av den lynkjappe og n\xc3\xa5del\xc3\xb8se kampsporteksperten Wah Sing (Jet Li), som skal vise seg \xc3\xa5 gj\xc3\xb8re jobben til Riggs og Murtaugh sv\xc3\xa6rt vanskelig.'